open-index/open-wikipedia-markdown huggingface dataset:
Jessie J

**Jessica Ellen Cornish** (født 1988), kjent under artistnavnet **Jessie J**, er en britisk sanger og låtskriver. Hun slo igjennom med debutsinglen Do It Like a Dude på slutten av 2010. Hennes andre singel, Price Tag, som ble laget sammen med rapperen B.o.B, gikk direkte inn som nummer en på den britiske singlehitliste.

Jessie J har tidligere skrevet låter til Justin Timberlake, Alicia Keys og Christina Aguilera, i tillegg til at hun også har vært med å skrive Miley Cyrus' kjempehit *Party in the USA*.

## Referanser


## Eksterne lenker
* 
* 
* 
*
Sportsklubben Speed

**Sportsklubben Speed** (stiftet 13. juli 1918) er et norsk idrettslag fra Oslo. Speed er i dag mest kjent som svømmeklubb, men har også oldboyslag i fotball. 
Klubben ble opprinnelig stiftet som en fotballklubb under navnet " Ski og Fotballklubben Kameratene", men I 1919 byttet de klubbens navn til Sportsklubben Speed da de også tok opp flere idretter på programmet, deriblant svømming. Men det var som fotballklubb de utmerket seg i de første årene, og spiren til klubbens opprettelse var fotball-landskampen som utspilte seg på Frogner bane mellom Norge og Danmark i juni 1918. 

Den første fotballkampen for Speed ble spilt mot"Trudvang" i stiftelsesåret, og Speed gikk også på sitt første tap. Allerede to år etter opprettelsen ble Sportsklubben Speed ansett som en av de bedre fotballklubber på Østlandet, som ikke var tilknyttet fotballkretsene. 
I 1921 ble så Speed opptatt i Kristiania Fotballkrets sammen med 24 andre klubber i en såkalt "prøveklasse". Året etter ble Sportsklubben Speed som en av de fem beste fra prøveklassen tatt opp til kretsens klasse C, og i 1924 maktet de å bli kretsmestere i fotball i denne klassen. I året 1925 reiste fotballgruppen på en 14 dagers Nordlandsturne og spilte 9 fotballkamper uten tap, mot klubber i Trondhjem(Trygg kameratene), Ranheim, Bodø(Glimt), Narvik(Nor), Harstad bylag(sammenssatt lag av Harstad IL og Nordlys), Tromsø(Skarp), Svolvær(Fart), og Hammerfest(Spark og Olymp).
Tidligere har klubben tilbudt flere andre idrettsgrener, blant annet bandy, friidrett, håndball og ski.

Speed ble stiftet på Holbergs plass og hadde opprinnelig tilhold i Oslo sentrum, rundt Tullinløkka, Pilestredet og Bislett. Klubben hadde Bislett stadion som hjemmebane så tidlig som i 1924. Klubbens svømmere brukte Bislett bad og Torggata bad, men flyttet til Nordtvet bad i bydel Grorud. Etter dette har klubben etablert seg med tilhørighet i Groruddalen. Svømmegruppa benytter svømmehallene Nordtvet bad, Romsås bad og Tøyenbadet. Klubbens medlemmer har gjennom historien tatt 106 NM-gull i svømming og 11 kongepokaler.

Aksel W. Floer representerte Speed som president i Norges Fotballforbund (1955-63), han var president i Nordisk Svømmeforbund og hadde også verv i Norges Svømmeforbund. Ivar Nielsen var president i svømmeforbundet fra 1958 til 1965. Egil Nylenna var svømmepresident i perioden 1975-1981, de siste fem årene som Speed-representant.

## Referanser


## Eksterne lenker
* 
* SK Speed på fotballforbundets nettsider
Uno-X

**Uno-X Norge** er en landsdekkende kjede av selvbetjente bensinstasjoner i Norge. Kjeden består av rundt 200 stasjoner med beliggenhet fra Mandal i sør til Hammerfest i nord.

## Bensinmarkedet
Andre selvbetjente bensinstasjonkjeder i Norge er Automat 1, Circle K, Shell Express, Esso Express og Bunker Oil. Uno-X, Automat 1 og Bunker Oil er de eneste norskeide kjeder blant disse.

## En del av Uno-X Mobility
Selskapene YX Norge, Uno-X Norge, Uno-X Forsyning og YX Smøreolje danner Uno-X Mobility som er et forretningsområde under Reitan Retail. 

## Produkter
De to mest solgte produktene er 95 blyfri og blank diesel.

Svanemerket bilvask er kjedens nye store satsing og har i løpet av 2021 åpnet en rekke bilvaskehaller.

## Uno-X Pro Cycling Team

Firmaet eier og støtter sykkellaget Uno-X Pro Cycling Team. Siden oppstarten i 2016 har Uno-X brukt over en halv milliard norske kroner på satsingen.

## Referanser


## Eksterne lenker
*
Hans Kirkegaard Fleischer

**Hans Kirkgaard Fleischer** (født 23. januar 1803 i Glemmen, død 3. februar 1884 i Oslo) var en norsk offiser og hoffsjef. I familiebøker skrives hans etternavn Kirkgaard (ikke «Kirkegaard») Fleischer. Fleischer ble offiser i 1820, sekondløytnant i artilleribrigaden i 1823 og premierløytnant 1830. I 1837 dro han til Frankrike for å fortsette sin militære utdannelse. I 1848 ble han kaptein og i 1853 kommandant på Oscarsborg festning.

I 1855 ble han sjef for artilleribrigaden og etterfulgte general J.G. Meydell i stillingen. I 1859 ble han generalmajor og i 1875 generalløytnant.

General Fleischer var kommandant på Akershus festning fra 1862 til 1868 og kommanderende general fra 1872 til 1878.

I 1830 ble Fleischer ordonnansoffiser og i 1832 kammerherre hos kronprins Oscar. Han var hoffsjef både hos kong Karl IV og kong Oscar II og fortsatte som hoffsjef til sin død.

Fleischer var en av grunnleggerne av Oslo Militære Samfund, hvor han var formann fra 1857 til 1859. Han var høygradsfrimurer, ved Provinciallogens opprettelse i 1870 dennes første ordførende «Mester», og i 1867 ble han ridder av Karl XIIIs orden. 

General Fleischer ble pensjonist den 9. desember 1878

## Referanser
Meteorologiåret 1951

**Meteorologiåret 1951** er en oversikt over hendelser, prisvinnere, fødte og avdøde personer med tilknytning til meteorologi i 1951.

## Hendelser
### Januar
*1. januar – I Vuoggatjålme, Lappland måles temperaturen til −49,0 °C, noe som da var Sveriges lavest målte temperatur for måneden.

### Mars
*27. mars – 146 centimeter snø måles i Ödskölt, Sverige, noe som innebærer snødybderekord for Dalsland.
*28.-29. mars – 180 centimeter snø måles ved Blåbärskullen i Gräsmark, Sverige noe som innebærer snødybderekord for Värmland.

### April
*3. april
**Tolsgården ved Finneröjda kyrka i Sverige noterer en snødybde på 139 centimeter, noe som er ny snødybderekord for Västergötland.
**135 centimeter snø måles i Sörbytorp, Sverige, noe som innebærer snødybde rekord for Närke.

### Juli
*Juli – Med middeltemperaturen −10,2 °C, 3,6 grader under det normale, får Fanaråken Norges kaldeste julimåned noensinne, og for første gang noterer en norsk værstasjon en månedstemperatur på under 0 °C i juli.
*5. juli – På Fanaråken i Norge noteres norsk kulderekord for måneden med −8,3 °C. Også ved Blindern slås den lokale kulderekorden for måneden, med −3,7 °C på natten.
*20. juli – En tornado i Minnesota, USA dreper fem personer når den slår til mot Minneapolis og Richfield.

### August
*10. august
**I Ion Sion, Brăila fylke, Romania måles temperaturen til +44,5 °C (112,1 °F), noe som da var den høyeste målte temperatur i Romania noensinne.
**17.-18. juli – 160 millimeter nedbør faller over Skultuna, Sverige, noe som innebærer nedbørsrekord innen 24 timer for Gästrikland, men da det faller på to forskjellige datoer, kan det ikke regnes som døgnnedbørsrekord. Regnet gir over 100 millimeter innenfor et for svenske forhold unikt stort område, som strekker seg fra sentrale Södermanland i nordvest via Västerås og Norberg og videre inn i Dalarna.

### Desember
*Desember – Bohuskysten i Sverige opplever en veldig mild desembermåned.

### Våren
*Sverige rammes av oversvømmelser i framfor alt Götaland og søndre Svealand.

### Ukjent dato
*Østersjøen får et veldig kraftig tilsig fra Kattegat på 510 km3

## Fødsler

## Dødsfall
*9. april – Vilhelm Bjerknes, norsk fysiker og meteorolog (født 1862).

## Referanser


## Se også
Lag (militær enhet)

Et **lag** er en militær enhet som det laveste kommandoforholdet gjerne ledet av en sersjant eller korporal og består av alt mellom fire og tolv personer. Laget kan ytterligere deles opp i patruljer med to til ti personer uten noe bestemt kommandoforhold.

## Kilder

* «lag – militærvesen», fra *[[Store norske leksikon]]*
Idrettsklubben Start i 2010

Hele 57 scoringer var ny klubbrekord i Eliteserien, men med 60 baklengs (snitt på to per kamp) holdt det likevel ikke til bedre enn en plass midt på tabellen. 1-8 mot  var tangering av klubbens største tap.

Ole Martin Årst gjorde comeback etter å ha gått skadet hele  og , og ble klubbens toppscorer som i . I kampen mot  i september scoret han tre mål og ble den eldste spilleren som har scoret hat-trick i norsk eliteserie, en rekord som senere har blitt slått av tidligere lagkamerat Sigurd Rushfeldt.

Blant årets nye spillere var Fredrik Strømstad (tilbake på lån fra ) og Espen Hoff, mens Christian Bolaños () og Geir Ludvig Fevang () forsvant i løpet av sesongen.

## [[Tippeligaen 2010|Eliteserien]]

### Tabell

### Seriekamper

### Vanligste startoppstilling

* Kilde: football-lineups.com

## Cupkamper
*Utdypende artikkel: [[Norgesmesterskapet i fotball for menn 2010|Norgesmesterskapet 2010]]*

## Målscorere
*Utdypende artikkel: [[Toppscorerliste for Tippeligaen 2010]]*

## Kort

## Historikk
* Start har totalt spilt 722 kamper i eliteserien
* 272 er vunnet, 174 har endt uavgjort, mens 276 er tapt
* Målforskjellen er 1101-1105
* Start har scoret mål i 537 av kampene, mens 540 har gitt minst ett baklengs

### Målscorere 1969 - 2010

* Viser alle spillere som har scoret minst 20 eliteseriemål i perioden -2010
* 121 forskjellige spillere har scoret 1072 av Starts 1101 mål (29 selvmål)
* Avni Pepa, Christer Kleiven, Espen Hoff, Espen Knudsen, Jesper Mathisen og Solomon Owello scoret sitt første eliteseriemål for Start i 2010

## Start 2
Start 2 spilte i 2010 i 2. divisjon (nivå 3), men endte på 12.-plass i avdeling 3 og rykket ned, og spiller i 3. divisjon i 2011. Laget ble trukket ett poeng for bruk av ikke-berettiget spiller (Rune Nilssen) i kampen mot  19. april.

## Treningskamper

## Se også
* Kampreferater

## Referanser


## Kilder
Schübler-koralene

**Schübler-koralene** (originaltittel: **Sechs Choräle von verschiedener Art**) er seks koralbearbeidelser for orgel av Johann Sebastian Bach. «Wachet auf» og «Kommst du nun, Jesu, vom Himmel herunter» hører til de mest kjente av Bachs orgelverk. Melodien til den siste er mer kjent til teksten *Lobe den Herren* og støtter en antakelse om at denne samlingen tekstløse koraler kan knyttes til kirkeårets slutt og advent.

Siden Bach tok på seg arbeidet med og utgifter til gravering for å publisere en samling notetro transkripsjoner av dette slaget, må han ha ansett Schübler-koralene som et betydelig verk på linje med sine andre graverte samlinger klaviaturmusikk. Disse seks koralene gjør Bachs kantater lettere tilgjengelige ved hjelp av det mer markedsvennlige mediet som klaviaturtranskripsjoner er.

## Opprinnelse og spillbarhet
Det er ikke kjent nøyaktig når samlingen ble til, men originalutgaven ble trykket i Zella i 1748/1749 av gravøren og forleggeren . Navnet hans står på tittelsiden og det har gitt opphav til det gjengse navnet *Schübler-koralene*. Fem av de seks satsene er bearbeidelser av bevarte kantatesatser. For den sjette antas at den delvis bevarte kantate 188 er kilden, men dette er spekulasjoner.

Satsene ble kanskje først valgt ut etter det kriteriet at de skulle være lette å spille; de fleste satsene er bare trestemmige, og pedalbassen spiller enten cantus firmus eller tjener som en rytmisk enkelt utarbeidet harmonisk støtte for overstemmene. Noe vanskeligere er de firstemmige satsene *Wer nur den lieben Gott lässt walten* og *Meine Seele erhebt den Herrn*. I den siste er pedalen jevnbyrdig med venstrehåndens to stemmer når det gjelder gjennomføring og bearbeidelse av temaene. 

## Oversikt over satsene

## Andre viktige samlinger med koralforspill
* Orgelbüchlein (BWV 599–644)
* Leipziger koraler (*«Achtzehn Choräle von verschiedener Art»*, BWV 651-668)
* Clavierübung del III (BWV 669-689)

## Referanser


## Eksterne lenker
* 
* Schübler-Choräle i downloads-delen av Arno Rogs webside (tidligere free-sheetmusic.org)
Richard Udugama

**Alexander Richard Udugama** (1911–1995) var en militær leder, politiker og diplomat fra Sri Lanka.

Han var kommandør i det srilankiske militæret fra 1964 til 1966. Sammen med over tyve andre personer ble han anklaget for statskupp i 1966. Han ble imidlertid frikjent for anklagene. 

I 1970 ble han valgt inn som representant for sitt hjemdistrikt Matale. Han tjenestegjorde som Sri Lankas ambassadør til Irak mellom 1979 og 1982. 

## Studier og krigstjeneste
Udugama studerte ved Trinity College i Kandy, Sri Lanka, men tok en pause fra studiene på grunn av andre verdenskrig, da han sluttet seg til Ceylon Defence Force og begynte som fenrik (second lieutenant) i det srilankiske infanteriet i 1940. Han var medlem av en bataljon i infanteriet og han tok flere infanteri-kurs på Sri Lanka og India. Han ble forfremmet til graden kaptein 1. januar 1943. I november 1943 ble han overført til den britiske hæravdelingen som opererte i Burma under den andre verdenskrig. I denne tiden var han med i Punjab Regiment i Arakan-området, på østsiden av Mayu Range. For sin krigstjeneste ble han tildelt flere medaljer, som Burma Star, Defence Medal og Krigsmedaljen. Han ble også tildelt en Order of the British Empire. Etter krigen ble han demobilisert, men sluttet seg til den nye srilankiske hæren da denne ble etablert i 1949. I 1951 ble han forfremmet til majors grad. 

Ved begynnelsen av 1960-tallet hadde han nådd graden oberst, og han ble ansatt i Ceylon Sinha Regiment som kommanderende offiser og var stasjonert i distriktet Jaffna. Der ble han kjent for å bryte opp en protest. I 1962 ble det gjort forsøk på et statskupp, og han ble beordret tilbake til Colombo. Udugama ble utnevnt til Kommandør av det srilankiske militæret i 1964. Han var den første singalesisk-buddhistiske kommandøren som ble tildelt graden brigader. 

I 1966 ble han arrestert og anklaget for medvirkning til statskupp mot regjeringen og dens daværende statsminister Dudley Senanayake. Udugama satt fengslet på Welikada i tre år før rettssaken fant sted. Høyesterett fant ham ikke skyldig, og frikjente ham for alle anklager om statskupp. Etter frifinnelsen ble han tildelt et sete for distriktet Matale for det politiske partiet Freedom Party, og ble valgt som medlem av parlamentet, et sete som han beholdt frem til 1977. 

På slutten av 1970-tallet ble han en støttespiller for United National Party, og i 1979 ble han utnevnt til Sri Lankas ambassadør til Irak frem til 1982. Regjeringen i Sri Lanka skjenket ham tittelen Deshamanya, og da han døde i 1995 ble en statsbegravelse innvilget med fulle militære æresbevisninger. 

## Familie
General Udugama giftet seg med Rita Nugawela Kumarihamy, datter av Tikiri Banda Nugawela Rate Mahatmaya. Ekteparet fikk en sønn og en datter sammen.

## Referanser
Islam-Beka Albijev

**Islam-Beka Said-Tsilimovitsj Albijev**, russisk Ислам-Бека Саид-Цилимович Альбиев (født 28. desember 1988 i Groznyj) er en russisk bryter som bryter i gresk-romersk-stil i 60-kilosklassen. Han representerte Russland under Sommer-OL 2008 der han tok gull foran Vitali Rahimov fra Aserbajdsjan.

## Referanser


## Eksterne lenker
*
Nazir Mankijev

**Nazir Junuzovitsj Mankijev**, russisk Назир Юнузович Манкиев (født 27. januar 1985 i Surkhakhi) er en russisk bryter som bryter i gresk-romersk-stil i 55-kilosklassen. Han representerte Russland under Sommer-OL 2008 der han tok gull foran Rovschan Bajramov fra Aserbajdsjan.

## Eksterne lenker
*
Charley Chase

**Charley Chase** (født **Charles Joseph Parrott**; 1893–1940) var en amerikansk komiker, regissør og sanger, best kjent for sine arbeider i stumfilmtiden. 

Chase begynte sin filmkarriere allerede i 1912, og spilte småroller i mange filmer hos bl.a. Mack Sennett sitt Keystone-studio. Men det store vendepunktet for Chase inntraff først i 1920, da han ble ansatt som regissør hos Hal Roach. Kort tid etter ble han utnevnt til Roach-studioets hovedregissør, og fikk bl.a. ansvaret for den populære *[[Our Gang]]*-serien. 

I 1924 lanserte Roach en serie kortfilmer med Chase i hovedrollen, som snart ble veldig populære. Sammen med regissøren Leo McCarey utviklet Chase en stil som bygget mer på situasjonskomikk enn slapstick-humoren som i stor grad dominerte i stumfilmtiden. Chase nevnte ofte komikeren Lloyd Hamilton som en viktig inspirasjonskilde. Chase fortsatte å være aktiv også etter lydfilmens inntog mot slutten av 1920-årene; i tillegg til sine egne kortfilmer opptrådte han bl.a. i Helan og Halvan-filmen *[[Ørkenens sønner (film)|Ørkenens sønner]]* (1933). Andre filmer inkluderer blant annet A Hash House Fraud (1915), He’s in Again (1918), Hello Trouble (1918), The King of Wild Horses (1924) og Fast Company (1924)

Etter mange års samarbeid forlot Chase Roach-studioet i 1936, og gikk over til Columbia Pictures hvor han bl.a. regisserte flere kortfilmer med komikerne The Three Stooges. I sine siste leveår fikk Chase problemer med helsen, delvis forårsaket alkoholisme. Chase giftet seg i 1914 med Bebe Eltinge; ekteskapet varte livet ut og paret fikk to barn, døtrene Pauline og June. Chase hadde en yngre bror, James Parrott, som også var aktiv innen filmmediet, først og fremst som regissør.

## Referanser


## Eksterne lenker
* 
*
Magnificat (Bach)

**Magnificat** (BWV 243 og 243a) er Johann Sebastian Bachs eneste tonesetting av Marias lovsang. Verket stammer fra året 1723 og ble sannsynligvis oppført første gang på Maria besøkelsesdag, 2. juli 1723. 

## Tilblivelse
Bach komponerte den første versjonen, BWV 243a i Ess-dur, i 1723.  25. desember 1723 i Leipzig ble det oppført en juleversjon med av verket med fire nye julerelaterte satser plassert inn mellom de opprinnelige satsene. Den fjerde av disse er bare fragmentarisk overlevert, men siden den er parodiert i femte sats av kantate *Unser Mund sei voll Lachens* BWV 110 er det mulig å rekonstruere den. 

Omtrent sju år senere fjernet Bach disse fire satsene, transponerte verket til D-dur, endret instrumentbesetningen og avdempet harmoniene noe i forhold til den litt harmonisk røffere versjonen fra 1723.

## Besetning
Sangstemmer: sopran I/II, alt, tenor, bass

Instrumenter: tromba I-III, pauker, flauto traverso I/II, obo hhv. oboe d'amore I/II, Strykere, basso continuo

## Oppbygning
I tråd med vanlig praksis i senbarokkens har verket form som en kantate der teksten er fordelt over flere satser med ulik besetning. I framstillingen nedenfor vises satsene som ble satt inn i juleversjonen vist innrykket. 

# Kor „Magnificat“
# Arie (sopran I) „Et exsultavit spiritus meus“
#: A. Koralmotett „Vom Himmel hoch“
# Arie (sopran II) „Quia respexit humilitatem“
# Kor „Omnes generationes“
# Arie (bass) „Quia fecit mihi magna“
#: B. kor „Freut euch und jubiliert“
# Duett (alt, tenor) „Et misericordia“
# Kor „Fecit potentiam“
#: C. Kor „Gloria in excelsis Deo“
# Arie (tenor) „Deposuit potentes“
# Arie (alt) „Esurientes implevit bonis“
#: D. Duett (sopran, bass) „Virga Jesse floruit“
# Terzetto (sopran I/II, alt) „Suscepit Israel“
# Kor „Sicut locutus est“
# Kor „Gloria Patri“

## Betydning
Bachs Magnificat er hans eneste tonesetting av denne teksten. De enkelte satsene er uvanlig korte. Et bemerkelsesverdig trekk er at Bach bare sjelden bruker femstemmige vokalbesetninger; Magnificat har altså ikke bare den latinske teksten, men også en nær besetningsstørrelse til felles med Messe i h-moll, 

## Referanser og fotnoter


## Eksterne lenker
*  
* Partitur og klaverutdrag (CPDL.org)
* Digitalisert autograf
* Magnificat: MIDI/MP3 med øvingsmateriale for kormedlemmer
Norsk Rocks Historie Vol. 2: Shadowstida 1960–1964

***Norsk Rocks Historie Vol. 2: Shadowstida 1960–1964*** er det andre albumet i en serie med seks album med musikk fra NRKs dokumentarserie med samme navn.

Musikken på plata er en kompanjong til episode to av serien, som omhandlet de norske Shadows-inspirerte bandene.

## Sporliste
#The Beatniks: «Istanbul» (Nat Simon) – 2:35
#The Zodiacs: «Rush On» (Ivar Hansson) – 2:45
#The Flames: «Dark Man» (Jon Fredriksen) – 2:46
#The Quivers: «Irene» (Tor Myrseth) – 2:30
#The Snapshots: «Black Magic» (Jan Otto Trudvang) – 2:17
#The Vikings: «Dovre ekspress» (Åge Haugan) – 2:08
#The Falcons: «Piggtråd» (Svein Antonsen) – 2:13
#The Flames: «Happy Days» (Jon Fredriksen/Arne Riddergård/Ivar Nysæther) – 2:29
#The Vanguards: «Amorada» (Waldir Azevedo – 1:58
#The Vikings: «Teen Scene» (Teddy Randazzo) – 2:31
#The Beatniks: «Mars One» (Rossner) – 2:03
#The Quartermasters: «Smau Sound» (John Jensen) – 1:47
#The Quivers: «Goldfish» (Arne Schulze) – 2:57
#The Beatniks: «Flickorna i Småland» (Karl Williams) – 2:21
#The Quivers: «Piken i dalen» (Trad. arr. Arne Schulze) – 3:08
#The Zodiacs: «Gjest Bårdsen» (Alfred Maurstad) – 1:51
#The Vanguards: «Eg ser deg utfor gluggjen» (trad.) – 2:23
#The Beatniks: «Stumbeling Guitars» (Svein Finjarn/Stein Jordbrånen) – 2:19
#The Beatniks: «Sabre Dance» (Aram Khachaturian) – 2:48
#The Vanguards: «Vanguard Special» (xxx) – 2:24
#The Climbers: «Flukten fra landsbygda» (Jan Løseth/Lidvar Sperre) – 1:51
#The Quivers: «M for Mad» (Arne Schulze/Robert Kristiansen) – 3:18
#Sverre Faaberg & the Young Ones: «Twangy Man» (Svein Petterson) – 2:44
#The Pussycats: «Ebb Tide» (Carl Sigman/Robert Maxwell) – 3:27

## Referanser
Aslanbek Khusjtov

**Aslanbek Vitaljevitsj Khusjtov** (russisk: Асланбек Витальевич Хуштов, født 1. juli 1980 i Kabardino-Balkaria) er en russisk bryter som bryter i gresk-romersk-stil i 96-kilosklassen. Han representerte Russland under Sommer-OL 2008 der han tok gull foran Mirko Englich fra Tyskland.

## Eksterne lenker
*
Lloyd Hamilton

**Lloyd Hamilton** (født 19. august 1891 i Oakland i California i USA, død 19. januar 1935 i Hollywood) var en amerikansk komiker som var aktiv først og fremst i stumfilmtiden. 

Hamilton slo først igjennom sammen med Bud Duncan som komikerparet Ham and Bud; disse medvirket i en rekke kortfilmer i årene 1915-17. 

Etter at samarbeidet med Duncan hadde opphørt, utviklet Hamilton en egen karakter, som først og fremst blir husket for sin stadige uflaks. Hamilton medvirket i mange kortfilmer hos flere studio, bl.a. Sunshine Comedies. Han ble omsider stor publikumfavoritt, og mottok lovord fra andre komikere; Charlie Chaplin skal angivelig ha sagt at "Hamilton er den eneste skuespilleren som gjør meg misunnelig." Buster Keaton utpekte i et intervju mot slutten av livet at han anså Hamilton som en av de tre største stumfilmkomikerne, i selskap med Chaplin og Harry Langdon. 

Privat opplevde Hamilton mange vanskeligheter. Han ble etter hvert kraftig alkoholisert, noe som fikk som følge at stadig færre studio ville ansette ham mot slutten av livet.

## Filmografi (ufullstendig)

* A Whirlwind of Whiskers (1917)
* The Simp (1920)
* A Self-Made Failure (1924)

## Referanser


## Eksterne lenker
* 
*
Tidebok

**Tidebok** (latin *horae*; fransk *Les Heures* eller *Livre d'heures*; engelsk *Primer* eller *Book of Hours*; tysk *Stundenbuch*, *Stundenbücher*; italiensk *libri d'ore*) er en bønnebok, nærmere bestemt en bok som inneholdt den katolske kirkes tidebønner. 

Tidebøker var blant de oftest forekommende bøker i privateie i middelalderen fra ca. 1200. De mest påkostede eksemplarene av tidebøkene var illuminerte manuskripter, og var derfor svært kostbare statusgjenstander i tillegg til å bli brukt i bønnesammenheng.

Flere tidebøker har blitt bevart opp gjennom århundrene og kan fortsatt beundres i våre dager; kjente eksempler er *[[Les Belles Heures de Jean de France, Duc de Berry]]* og *[[Les Très riches heures du Duc de Berry]]*.
Eric Kraan

**Eric Rijk Kraan Osmanchuk** (født 10. desember 1971) er en meksikansk forretningsmann og tidligere skøyteløper. Han var på det meksikanske landslaget mellom 2000 og 2006, og innehar de nasjonale rekordene på distansene 100 meter, 1 500 m, 3 000 m, 5 000 m, 10 000 m og i sammenlagt på både mini firkamp og liten firkamp i skøyteløp for Mexico. Kraans argeste konkurrent på det meksikanske landslaget var Arnim Ruelas som innehar de andre nasjonale rekordene.

## Personlige rekorder

## Referanser




## Eksterne lenker
*
Organisasjonen for etnisk og demokratisk likeverd

**Organisasjonen for etnisk og demokratisk likeverd** (**EDL**) er en frittstående interesseorganisasjon som jobber for å «synliggjøre en motstand mot at politisk makt og rettigheter blir gitt på etnisk grunnlag». Organisasjonen er et resultat av motstanden mot Finnmarksloven, og ble etablert i Finnmark 27. mars 2007. Foreningen oppga i 2009 at den hadde 700 medlemmer.

## Politikk
EDL er motstander av «særrettigheter for én etnisk gruppe», samene. EDL mener det bør være like rettigheter for alle. EDLs formål er å endre Finnmarksloven slik at ikke grupper eller enkeltpersoner gis retten til å kreve bruks- og eiendomsrett gjennom Finnmarkskommisjonens granskningsarbeid. EDL ønsker å videreføre arealet som i dag eies av Finnmarkseiendommen i Finnmark som offentlig allmenning. EDL er motstander av samiske rettigheter slik de fremkommer i loven, og ønsker å fjerne lovbestemmelsen som med henvisning til ILO-konvensjon nr. 169 gir samer fortrinn.

Organisasjonen mener ILO-konvensjon nr. 169 er uriktig oversatt, og at samene ikke kan regnes som et urfolk i Norge. EDL mener også at en politisk forankret fornorskning av samer aldri har funnet sted, og at den kulturelle assimileringen fram til nyere tid har vært selvvalgt. EDL mener videre det som samene selv kaller *ett folk* er et «etnisk og kulturelt mangfold eller et ”lappeteppe” i Finnmarks befolkning».

Jarl Hellesvik fra EDL har karakterisert Konsultasjonsavtalen mellom Sametinget og Kommunaldepartementet fra 2005, som en «ordning for hemmelig diplomati mellom to sentralmakter». EDL hevder denne typen hemmelige konsultasjoner har pågått siden 1990 og startet med etablering av et eget samemanntall til sametingsvalget. Lederen Turid Bjørnstrøm har også sagt at «Samene vil ha styringen over hele Finnmark og deler av Troms og Nordland. Dette er noe som de færreste i Finnmark vet om». Frank Aarebrot karakteriserer dette som konspirasjonsteorier.

Organisasjonen har blitt beskyldt for å dyrke etniske konflikter.

## Ledelse
Styreleder er Turid Bjørnstrøm fra Alta; organisasjonens fagråd består av Knut Skog og Jarl Hellesvik. 

## Referanser


## Eksterne lenker
*
Peter Ackroyd

**Peter Ackroyd** (født 5. oktober 1949, East Acton, Middlesex) er en engelsk forfatter av biografier, romaner og litteraturkritiker med særlig interesse for Londons historie og kultur. For hans romaner om engelsk historie og kultur, og hans biografier om blant annet Charles Dickens, T. S. Eliot og Thomas More vant han Somerset Maugham-prisen og to Whitbread-priser. Han er kjent for sin store produktivitet, den omfattende spennvidde, hans dyktighet for de ulike stemmer og for hvor gjennomgående hans undersøkelser er. Han er valgt til fellow for Det kongelige samfunn for litteratur i 1984 og ble gjort til kommandant av Den britiske imperieordenen i 2003.

## Bibliografi
### Skjønnlitteratur
* 1971 *Ouch*
* 1973 *Lickpenny*
* 1982 *The Great Fire of London*
* 1983 *The Last Testament of Oscar Wilde*
* 1985 *Hawksmoor (novel)|Hawksmoor*
* 1987 *The Diversions of Purley and Other Poems*
* 1987 *Chatterton* 
* 1989 *First Light* 
* 1992 *English Music* 
* 1993 *The House of Doctor Dee*
* 1994 *Dan Leno and the Limehouse Golem* (også utgitt som *The Trial of Elizabeth Cree*) 
* 1996 *Milton in America* 
* 1999 *The Plato Papers* 
* 2000 *The Mystery of Charles Dickens*
* 2003 *The Clerkenwell Tales* 
* 2004 *The Lambs of London* 
* 2006 *The Fall of Troy* 
* 2008 *The Casebook of Victor Frankenstein* 
* 2009 *[[Canterbury-fortellingene|The Canterbury Tales]] – A Retelling* 

### ''Faglitteratur''
* 1976 *Notes for a New Culture: An Essay on Modernism* 
* 1978 *Country Life*
* 1979 *Dressing Up: Transvestism and Drag, the History of an Obsession* 
* 1980 *[[Ezra Pound]] and His World*
* 1984 *[[T. S. Eliot]]* 
* 1987 *[[Charles Dickens|Dickens]]' London: An Imaginative Vision* 
* 1989 *[[Ezra Pound]] and his World* (1989)  
* 1990 *Dickens* 
* 1991 *Introduction to Dickens* 
* 1995 *[[William Blake|Blake]]* 
* 1998 *The Life of [[Thomas More]]* 
* 2000 *London: The Biography* 
* 2001 *The Collection: Journalism, Reviews, Essays, Short Stories, Lectures*
* 2002 *Dickens: Public Life and Private Passion*
* 2002 *Albion: The Origins of the English Imagination* 
* 2003 *The Beginning*
* 2003 *Illustrated London*
* 2004 *Escape From Earth* 
* 2004 *Ancient Egypt*
* 2004 *[[Geoffrey Chaucer|Chaucer]]* 
* 2004 *[[William Shakespeare|Shakespeare]]: A Biography* 
* 2005 *Ancient Greece* 
* 2005 *Ancient Rome*
* 2005 *[[William Turner|Turner]]*
* 2007 *[[Themsen|Thames]]: Sacred River* 
* 2008 *Coffee with Dickens* (with Paul Schlicke)
* 2008 *[[Isaac Newton|Newton]]* 
* 2008 *[[Edgar Allan Poe|Poe]]: A Life Cut Short*
* 2009 *Venice: Pure City*
* 2010 *The English Ghost*

## Fjernsyn
* 2002 *Dickens* (BBC)
* 2004 *London* (BBC)
* 2006 *The Romantics* (BBC)
* 2007 *London Visions* (BBC)
* 2008 *Peter Ackroyd's Thames* (ITV)
* 2009 *Peter Ackroyd's Venice* (BBC)

## Referanser


## Eksterne lenker
*
Veronica Ampudia

**Veronica Ampudia** (født 31. juli 1973) er en meksikansk alpinist. Hun deltok i slalåm og storslalåm for Mexico under Vinter-OL 1992 i Albertville i Frankrike. Veronica er søster til Eduardo Ampudia som også deltok i Vinter-OL 1992.

## Meritter
### OL plasseringer

## Eksterne lenker
*
Norsk Rocks Historie Vol. 3: Beatgrupper 1964–1967

***Norsk Rocks Historie Vol. 3: Beatgrupper 1964–1967*** er det tredje albumet i en serie på seks album med musikk fra NRKs dokumentarserie med samme navn. Albumet ble utgitt i 2004.

Musikken på plata er en kompanjong til episode tre av serien, som blant omhandlet Bergen Beat og andre norske beatgrupper.

## Sporliste
#The Pussycats: «Just a Little Teardrop» (Trond Graff) – 2:20
#1-2-6: «Graveyard Paradise» (Asbjørn Krogtoft) – 3:00
#Mewsic Group: «She Won't Sing» (Arne Holst) – 2:47
#The Divorced: «I'm Gonna Leave You Satisfied» (Thor Hilmersen/Bjørn Hagring) – 2:51
#Firebeats Inc.: «Can't Find Nobody» (Yngve Bjerke) – 2:07
#The Wizards: «See You Tonight» (Ivar Olsen) – 2:23
#Rhytmic Six: «Watch Your Step» (Bobby Parker) – 2:30
#The Firestones: «I've Been Wrong» (L. Ransford) – 1:55
#Tony & the Swing Blues: «Madman» (Tore Haugland) – 2:44
#The Zodiacs: «No No No» (Don Fardon/Philip Whitcher) – 2:35
#Guess Who Inc.: «Man's Trouble» (Guess Who Inc.) – 2:11
#Helge Nilsen & the Stringers: «Do You Love Me Anymore» (Helge Nilsen) – 2:50
#The Vanguards: «One Track Mind» (Keith Colley/Linda Colley) – 2:08
#Helge og Rune med The Stringers: «Tell Her» (B. Russel) – 2:11
#Davy Dean & the Swinging Ballades: «Shakin' All Over» (Johnny Kidd) – 2:15
#The Mojo Blues: «Nothing's Too Good for My Baby» (Van Duren) – 2:26
#1-2-6: «Elisabeth» (Asbjørn Krogtoft) – 3:01
#The Beatniks: «I'm Not Sorry» (Svein Finjarn/Kjell Asperud) – 2:51
#The Vanguards: «Hi-Heel Sneakers» (Robert Higginbotham) – 2:43
#Green Onions: «Came from a Party» (Thor G. Norås) – 2:11
#The Clinkers: «No More Potations» (Arne Moslåtten) – 2:38
#The Missing Links: «Movin'» (The Missing Links)
#Moonspinners: «I'll Put My Eyes Upon You» (Hans Jørgen Høinæs) – 2:58
#Jan Groth and his Voodoes: «Bye Bye Baby» (Jan Groth) – 2:17
#Morgans: «Trouble and Tea» (Mike d'Abo) – 2:43
#Bente Lind & the Lunic Group: «Goodbye Jimmy, Goodbye» (Jack Vaughn) – 3:18
#The Hugger Muggers: «Come on Up» (Felix Cavaliere) – 3:00
#Zaks: «Take Special Care» (Finn Pedersen) – 2:20
#The Pussycats: «The Craftsman» (Trond Graff) – 2:01

## Referanser
Ljudmila Privivkova

**Ljudmila Andrejevna Privivkova** (russisk: Людмила Андреевна Прививкова; født 13. september 1986 i Moskva) er en curler og skip fra Russland.

Hun vant europamesterskapet i curling i 2006. Hun har representert Russland i en rekke internasjonale mesterskap inkludert i de olympiske vinterleker  2006 og 2010.

## Referanser


## Eksterne lenker
*
In Love For a While

**«In Love For a While»** er en sang som blir sunget av Anna Rossinelli. Den representerte Sveits i Eurovision Song Contest 2011. Sveits gikk videre med en 10.-plass i semifinale 1, men kom på sisteplass i finalen.

## Referanser
Deskriptiv statistikk

**Deskriptiv statistikk,** også kalt univariat analyse, er en grunnleggende statistisk analyse ved bruk av kvantitative metoder for en variabel. Den kan deles inn i to undertyper: (1) enkle fordelinger hvor vi finner både absolutte (antall) og relative tall (proporsjon/prosent) av utvalget, og (2) en analyse av hva som er det mest typiske svaret og hvor stor variasjonen i svarene er.

Grunnleggende deler av en deskriptiv statistisk analyse er å finne en middelverdi, hvor spredt datasettet er og hvordan punkter i datasettet skaper en form sammen. I deskriptiv statistikk finner man hvor stort utvalget er, ofte representert av bokstaven N. Noen bruker her N for det teoretiske utvalget og n for det faktiske utvalget.

Grafisk er det vanligst å oppgi svarene ved hjelp av (1) kakediagram eller (2) stolpediagram. Hvis variabelen har mange svaralternativer er det vanlig å benytte et histogram, og brukes mest for metriske variabler.

## Referanser


## Eksterne lenker
*
Frank Kehoe

**Frank D. Kehoe** var en amerikansk stuper og vannpolospiller som deltok i de olympiske leker 1904 i St. Louis.

Kehoe vant en olympisk sølvmedalje i vannpolo under OL 1904 i St. Louis. Han var med på det amerikanske vannpololaget *Chicago Athletic Association* som tapte finalen til *New York Athletic Club*. Det var kun tre lag, alle amerikanske som deltok i vannpoloturnering. *New York Athletic Club* som vant vannpoloturneringen, vant «semifinalen» mot *Missouri Athletic Club* med 5-0 og siden finalen mot *Chicago Athletic Association* med 6-0. Det ble kun spilt to kamper i turneringen.

Kehoe vant også en bronsemedalje i stuping, han kom på tredjeplass i tårnstup bak sin landsmann George Sheldon og Georg Hoffmann fra Tyskland.

## OL-medaljer
*  1904  St. Louis - Sølv i vannpolo  USA
*  1904  St. Louis - Bronse i stuping, tårnstup menn  USA

## Eksterne lenker
*
Awesome as Fuck

***Awesome as Fuck*** (også kjent som *Awesome as F**k*) er et konsertalbum fra det amerikanske punkrock-bandet Green Day. Albumet ble utgitt 22. mars 2011. Albumet er tatt opp under bandets 21st Century Tour i forbindelse med utgivelsen av bandets 8. studioalbum, *[[21st Century Breakdown]]* i 2009. Albumet inkluderer også en bonus DVD/Blu-ray med opptak fra en konsert Green Day holdt i Saitama i Japan.

## Sporliste
### Album
Alle låter skrevet av Billie Joe Armstrong med unntak hvor annet er skrevet. Melodi er av Green Day. 
#«21st Century Breakdown» 
#«Know Your Enemy» 
#«East Jesus Nowhere» 
#«Holiday» 
#«¡Viva la Gloria!» 
#«Cigarettes and Valentines» 
#«Bournout» 
#«Going to Pasalacqua»
#«J.A.R.» *Tekst av [[Mike Dirnt]]*
#«Who Wrote Holden Caulfield?»
#«Geek Stink Breath»
#«When I Come Around»
#«She»
#«21 Guns»
#«American Idiot»
#«Wake Me Up When September Ends»
#«Good Riddance (Time of Your Life)»
#### Deluxe edition, bonusspor
#«Letterbomb»
#«Christie Road»
#### [[iTunes]] deluxe edition, bonusspor
#«Letterbomb»
#«Christie Road»
#«Paper Lanterns / 2000 Light Years Away»

### Video
Konsert i Saitama, Japan. Alle låter er skrevet av Billie Joe Armstrong. Melodi er av Green Day.
#«21st Century Breakdown» 
#«Know Your Enemy» 
#«East Jesus Nowhere» 
#«Holiday»
#«The Static Age»
#«¡Viva la Gloria!»
#«Boulevard of Broken Dreams»
#«Bournout»
#«Geek Stink Breath»
#«Welcome to Paradise»
#«When I Come Around»
#«She»
#«21 Guns»
#«American Eulogy»
#:A. «Mass Hysteria»
#:B. «Modern World»
#«Jesus of Suburbia»
#:I. «Jesus of Suburbia»
#:II. «City of the Damned»
#:III. «I Don't Care»
#:IV. «Dearly Beloved»
#:V. «Tales of Another Broken Home»
#«Good Riddance (Time of Your Life)»

## Referanser


## Eksterne lenker
*
IHI Corporation

**IHI Corporation**, tidligere kjent som **Ishikawajima-Harima Heavy Industries Co., Ltd.**, er et japansk selskap som produserer skip, motorer, industrimaskiner, hengebroer og annet transportrelatert utstyr.

## Historie
*1853 – Ishikawajima skipsverft blir etablert.
*1889 – Ishikawajima skipsverft blir gjort om til Ishikawajima Shipbuilding & Engineering Co., Ltd.
*1907 – Harima Dock Co., Ltd. blir etablert.
*1929 – Harimas bilavdeling blir skilt ut som Ishikawajima Automotive Works (senere Isuzu).
*1960 – Ishikawajima-Harima Heavy Industries Co., Ltd. blir etablert gjennom en sammenslåing av Ishikawajima og Harima.
*2007 – Navnet blir forandret til IHI Corporation.

## Referanser


## Eksterne lenker
*
Davy Jones

**Davy Jones** er navnet til flere personer:

*Davy Jones (artist) (1945–2012) – engelsk skuespiller og vokalist – mest kjent fra *The Monkees*
*Davy Jones (racerfører) (født 1964) – amerikansk racerbilkjører
*Davy Jones (baseball) (1880–1972) – amerikansk baseballspiller
*Davy Jones eller Davie Jones – egentlig David Robert Jones – tidlig artistnavn for David Bowie
*David Jones (jazzmusiker) (1888–1956?) – amerikansk jazzmusiker

## Fiktive personer
*Davy Jones (Pirates of the Caribbean) – en fiktiv rollefigur
*Davy Jones (legende) – et kallenavn som primært har blitt brukt av sjømenn på det som kunne være Djevelen
Emmy (artist)

**Emmy** (født **Emma Bejanyan** (armensk: Էմմա Բեջանյան) 12. april 1984) er en armensk sangerinne. Emmy blir sett på som en av Armenias mest populære og innflytelsesrike sangere. Hun er blant annet blitt kalt "pop-prinsesse" og "armensk pop-ikon".

## Tidlig karriere
Emmys karriere skjøt virkelig fart da hun spilte inn sin første sang, «Hayastan», i 1993. Hun lagde også en musikkvideo til låten. Emmy vant flere forskjellige sangkonkurranser i Armenia, Russland, Tyrkia og i resten av Europa. Samtidig som dette, fra 1994 til 2000, var hun med i og turnerte med jentegruppa *Hayer*.

## Andre prosjekter
Hun driver også «Emmy-B Production Center», et musikkselskap som leter etter nye, unge talenter i Armenia.

## Eurovision Song Contest
I februar 2010 deltok hun og sangeren Mihran i den armenske utvelgelsen for Eurovision Song Contest 2010. Sangen de deltok med het «Hey (Let Me Hear You Say)», og de fikk kom på annen plass. Emmy representerte Armenia i Eurovision Song Contest 2011.

## Referanser


## Eksterne lenker
* 
* 
*
Frank Schreiner

**Francis Louis «Frank» Schreiner** (født 24. mars 1879 i St. Louis, død 6. juli 1937 i Chicago) var en amerikansk vannpolospiller som deltok i de olympiske leker 1904 i St. Louis.

Schreiner vant en olympisk bronsemedalje i vannpolo under OL 1904 i St. Louis. Han var med på det amerikanske vannpololaget *Missouri Athletic Club* som kom på tredjeplass i vannpoloturnering. De tapte «semifinalen» til *New York Athletic Club* med 0-5. Det var kun tre lag, alle amerikanske som deltok i vannpoloturnering. *New York Athletic Club* vant finalen mot *Chicago Athletic Association* med 6-0. Det ble kun spilt to kamper i turneringen.

## OL-medaljer
*  1904  St. Louis -  Bronse  i vannpolo  USA

## Eksterne lenker
*
Davy Jones (legende)

**Davy Jones** et kallenavn som primært har blitt brukt av sjømenn på det som kunne være Djevelen. Hans opprinnelse er uklar, og mange teorier har blitt tenkt ut, inkludert bl.a. inkompetente sjømenn, en pubeier som kidnappet sjøfarere og det at Davy Jones er et annet navn på djevelen.

En av de mytologiske teoriene om Davy Jones, var at han ble forelsket i sjøen som liten gutt.
Han vokste opp på sjøen og skipet som han seilte på, ble oppnevnt av selveste "Djevelen".
Oppgaven til Davy Jones er å bringe de dødes sjeler til djevelens rike.
Flere har påstått at de har sett den fryktede sjømannen, men ingen bevis er påpekt.

Andre sagn forteller om en grusom kaptein som velger å redde sitt eget liv i stedet for andres, i en forferdelig storm. Da er det sagt at en gigantisk mann kledt i grått, kom ombord på skipet hans og forbannet Jones til et liv på sjøen. Dette livet skulle aldri ende før alle verdens hav tørket ut.

I flere hundre år har sjømenn snakket om *Davy Jones' Locker* (Davy Jones' skap) – et symbol på bunnen av havet – hvilestedet til druknede sjømenn. Det blir brukt som en eufemisme for å dø til sjøs (f.eks. "å bli sendt til Davy Jones' skap).
Edmond De Knibber

**Edmond De Knibber** var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.

De Knibber ble olympisk mester to ganger i bueskyting under Sommer-OL 1920 i Antwerpen. Han vant tre medaljer alle i lag, gull på *33 og 50 meter bevegelig fugl* og sølv på *28 meter bevegelig fugl*

## OL-medaljer
*  1920  Antwerpen &ndash;  **Gull** i bueskyting, bevegelig fugl, 33 meter, lagkonkurranse  Belgia
*  1920  Antwerpen &ndash; **Gull** i bueskyting, bevegelig fugl, 50 meter, lagkonkurranse  Belgia
*  1920  Antwerpen &ndash; Sølv i bueskyting, bevegelig fugl, 28 meter, lagkonkurranse  Belgia

## Referanser


## Eksterne lenker
*
Asagiri-klassen

**Asagiri-klassen** er en japansk jager-klasse som består av åtte skip. Klassen er hovedsakelig beregnet for anti-ubåt og overflate krigføring.

## Referanser




## Litteratur

*
Bronsesvampen

**Bronsesvampen** er studentenes foreleserpris på bachelornivå på Norges Handelshøyskole. Prisen deles ut hvert semester av Studentutvalget ved NHH til forelesere som i studentenes øyne har gjort en ekstraordinær god innsats i undervisningen.     

Momenter som ligger til grunn er:
* generelle gode pedagogiske evner
* evne til å skape engasjement og interesse for faget
* innovasjon og nyskapning i undervisningen
* evne til å knytte faget opp mot næringslivet og det virkelige liv
*

## Vinnere
*V19: Trond Bjørnenak og Anita Meidell
*H18: Knut Martin Tande
*V18 Jan Ubøe
*H17: Linda Orvedal
*V17: Eirik Sjåholm Knudsen
*H16: Jan Ubøe
*V16: Jon Iden
*H15: Alexander Cappelen
*V15: Therese Sverdrup
*H14: Victor D. Norman
*V14: Inger Stensaker
*H13: Per Manne
* V13: Bertil Tungodden og Kjetil Bjorvatn
*H12: Jarle Bastesen
*V12: Mads Nordmo Arnestad
*H11: Magne Supphellen
*V11: Øystein Gjerde og Frode Sættem
*H10: Magne Supphellen
*V10: Inger Stensaker 
*H09: Trond Bjørnenak
*V09: Renée Klepsland
*H08: Lars Mathiesen
*V08: Jan Ubøe
*H07: Alexander Cappelen
*V07: Jarle Møen
*H06: Per Manne
*V06: Victor D. Norman
*H05: Trond Bjørnenak
*V05: Astrid Kaufmann
*H04: Jan I. Haaland
*V04: Kjetil Bjorvatn
*H03: Alexander Cappelen
*V03: Jan Ubøe
*H02: Ola Grytten
*V02: Frode Sættem
*H01: Jan Ivar Stemsrudhagen
*H84: Agnar Sandmo
*V84: Johan Arndt
*V83: Erling Steigum
*H82: Terje Axelsen
*V82: Thorolf Rafto
*H81: Gerda Moter Erichsen
*V81: Charles Stabell
*H80: Victor D. Norman
*V80: René Verbraeken
*H79: Fridtjof Frank Gundersen
*V79: William T. McKinnon / Einar Hansen
*H78: Atle Johnsen
*V78: Jonny Holbæk
*H77: Harald Frønsdal
*V77: Sten Thore
*H76: Agnar Sandmo
*V76: Jan Lundquist
*H75: Arne Dag Sti
*V75: Rolf Jangård
*H74: Sverre Rasmussen
*V74: Bjarne Bakka
*H73: Peter J. Bernhardt
*V73: Victor D. Norman
*H72: Sten Thore
*V72: Øistein Pettersen

## Referanser


## Eksterne lenker
* Bronsesvampen til Inger Stensaker paraplyen.nhh.no Inneholder også liste over tidligere vinnere.
Ari og Per

***Ari og Per*** er et norsk reiseprogram med Ari Behn og Per Heimly som ble sendt i 2011 og igjen fra 2013 til 2014. Den første sesongen ble sendt på NRK1 og den andre på TVNorge. I programserien besøker Ari Behn og Per Heimly uvanlige miljøer og spesielle mennesker rundt om i verden. 

I 2013 kom en ny sesong med tittelen *Ari og Per løser verdensproblemer*, som gikk på TVNorge. Serien ble tatt av sendingen etter noen episoder grunnet lave seertall. De resterende episodene som var produsert ble sendt i 2014. 

Programmet ble kåret til beste underholdningsprogram under Gullruten 2011 og ble dessuten nominert i klassen beste nye programserie. 

## Episodene
Sesong 1

## Referanser


## Eksterne lenker
*
Simon Schempp

**Simon Schempp** (født 1988) er en tysk skiskytter. Han debuterte i Verdenscupen i skiskyting i 2009. Han var med på Tysklands lag som vant VM i mixed stafett i Khanty-Mansijsk i 2010. Under VM i skiskyting 2015 i Kontiolax var han med på Tysklands lag som ble verdensmester på 4 x 7,5&nbsp;km stafett.

Han deltok under Vinter-OL 2010 i Vancouver der han var med på Tysklands lag på 4 x 7,5&nbsp;km stafett som kom på 4.-plass. Under VM i skiskyting 2012 i Ruhpolding gikk Schempp første etappe på det tyske laget som tok bronse. Han var også med på Tysklands lag som tok bronse under VM i skiskyting 2013 i Nové Město. Under Vinter-OL 2014 i Sotsji var han med på Tysklands lag som tok gull på stafett.

Schempp deltok under Vinter-OL 2018 i Pyeongchang hvor han tok sølv på fellesstart og var med på Tysklands lag som tok bronse på stafetten.

## Verdenscupseire

## Referanser


## Eksterne lenker
* 
*
Rango

***Rango*** er en amerikansk animert filmkomedie fra 2011, regissert av Gore Verbinski. Stemmene i den engelskspråklige originalversjonen tilhører Johnny Depp, Isla Fisher, Abigail Breslin, Alfred Molina, Bill Nighy, Harry Dean Stanton, Ray Winstone og Timothy Olyphant.

*Rango* var den første animasjonsfilmen produsert av selskapet Industrial Light and Magic, som tidligere er kjent for sitt spesialeffektarbeid.

Filmen ble tildelt en Oscar for beste animasjonsfilm.

## Handling
Kameleonen Rango faller ut av bilen til eierne sine midt i Mojaveørkenen, og ender opp i western-byen Dirt, som er bebodd av forskjellige ørkendyr. Byen er rammet av vannmangel, og etter å ha skrytt på seg en fargerik og skummel bakgrunn, ender Rango opp som byens sheriff, og må etterforske hvor alt vannet har blitt av.

## Opprinnelige stemmer
* Johnny Depp som den eksentriske og intelligente kameleonen Rango
* Abigail Breslin som den søte musen Priscilla
* Ned Beatty som den gamle skilpadden John
* Alfred Molina som den gamle armadilloen Roadkill
* Bill Nighy som slangen Jake
* Harry Dean Stanton som den gamle bonden Balthazar Douglas Peterson
* Timothy Olyphant som The Spirit of the West
* Stephen Root som kaninen Doc Kenny, som er byens doktor
* Johannes Merrimack III, som et ekorn som eier byens bank
* Maile Flanagan som Lucky
* Alanna Ubach som Boo / Cletus
* Ian Abercrombie som uglen Ambrose
* Gil Birmingham som Theodore «Wounded Bird» Grank.
* James Ward Byrkit somden lille øglen Waffles
* Claudia Black som reven Angelique
* Blake Clark som padden Buford, som er bartender i en lokal saloon
* John Cothran, Jr. som rødgaupen Elgin
* Patrika Darbo som Delilah / Maybelle
* George DelHoyo som uglen Señor Flan – filmens fortellerstemme
* Charles Fleischer som Elbows
* Beth Grant som Bonnie
* Ryan Hurst som Jedidiah, Balthazars sønn, og Ezekiels eldre bror
* Vincent Kartheiser som Ezekiel, Balthazars sønn, og Jedediahs yngre bror
* Joseph Nunez som frosken Rock-Eye
* Hemky Madera som spissmusen Chorizo
* Chris Parson som Hazel Moats / Kinski, og andre figurer
* Lew Temple som Furgus, som en hvithodehavørn
* Gore Verbinski som sersjant Turley, en vill kalkun / andre figurer
* Kym Whitley som frosken Melonee
* Alex Manugian som musen Spoons

## Norske stemmer
* Frank Kjosås som Rango
* Stig Krogstad som Bad Bill
* Katrine Blomstrand som Bønna
* Kalle Øby som Doc
* Siri Nilsen som Priscilla
* Paul-Ottar Haga som Klapperslange-Jake
* Duc Paul Mai-The som Roadkill og Senor Flan
* Christoffer Staib som Vestens Sanne Ånd
* Erik Hivju som ordføreren
* Ellers medvirker: Tommy Karlsen, Roy Markussen og Jørn Fuller-Gee

## Eksterne lenker
* 
*
Irina Malgina

**Irina Malgina** (russisk: Ирина Анатольевна Мальгина) (født 8. juni 1973 i Murmansk) er en russisk trener og tidligere skiskytter som konkurrerte fra 1991 til 2007. Malgina var med på Russlands lag som vant VM i mixed stafett 2006. 

## Referanser


## Eksterne lenker
*
Kateřina Holubcová

**Kateřina Holubcová-Jakešová** (født 28. juni 1976 i Ústí nad Labem), er en tsjekkisk tidligere skiskytter som konkurrerte mellom 1989 og 2006.

Holubcová deltok i tre olympiske vinterleker med 19.-plass på 15 km under Vinter-OL 2002 i Salt Lake City som beste individuelle plassering. Hun ble verdensmester på 15 km under VM i skiskyting 2003 i Khanty-Mansijsk, hvor hun også tok bronse på 7,5 km. 

## Referanser


## Eksterne lenker
* 
* Kateřina Holubcovás profil på BiathlonWorld.com
Bergen busstasjon

**Bergen busstasjon** er en busstasjon og bybaneholdeplass på Bybanen i Bergen beliggende i Bergenhus bydel. Fra Bybanens åpning og fram til november 2022 gikk bybanestoppet under navnet **Bystasjonen**.

Bybaneplattformene er fordelt over to stoppesteder. Linje 1 stopper på perrong A og B, som er plassert omtrent i midten mellom de to delene av busstasjonen. Linje 2 stopper på perrong C og D, som ligger langs Lungegårdskaien. 

Bergen Storsenter ligger like ved. På sydsiden, på Nygårdstangen ved Store Lungegårdsvannet, ligger Amalie Skram videregående skole og det nasjonale svømmeanlegget Alexander Dale Oen Arena, som i kortform kalles AdO arena. Anlegget er navngitt til heder for verdensmesteren i 100 meter brystsvømming, Alexander Dale Oen, som døde i ung alder.

## Eksterne lenker
* Historien om Bergen Storsenter
* Bergen busstasjon (terminalkart hos Skyss)
* Bystasjonen i Bergen byleksikon
*